Aukinn viðbúnaður – allt á áætlun – enginn smitaður Alþjóðaheilbrigðisstofnunin jók viðbúnaðarstig sitt í fimm í gærkvöld . Þetta þýðir meðal annars að aðildarþjóðir WHO eru beðnar um að virkja viðbúnaðaráætlanir sínar vegna svínainflúenskunnar . Þessi breyting af hálfu WHO hefur engin áhrif hér , enda viðbúnaðaráætlun þegar virk , og hér er unnið á hættustigi ( stigi 4 og 5 skv WHO ) . Í dag verða fundir með viðbragðsaðilum þar sem farið verður yfir verkefni sem tilteknum aðilum er falið að leysa á hættustigi . Haldinn hefur verið samráðsfundur á Keflavíkurflugvelli þar sem upplýsingum var miðlað og ákvarðanataka fór fram . Fræðslufundur með starfsfólki hefur einnig verið haldinn . Ekki verður gripið til innkomuskimunar þar sem fullvíst er talið að slík aðgerð þjóni litlum tilgangi . Í flugstöð Leifs Eiríkssonar á Keflavíkurflugvelli hefur verið opnuð inflúensumóttaka og er hún mönnuð heilbrigðisstarfsmönnum frá Heilbrigðisstofnun Suðurnesja . Ferðamenn eiga þess kost að leita þangað hafi þeir inflúensulík einkenni . Rétt er að taka fram að enginn hefur greinst með smit á Íslandi og sýkingar utan Mexíkó eru vægar enn sem komið er . Upplýsingum hefur verið miðlað til heilbrigðisþjónustu og viðbragðsaðila . Heilbrigðisstarfsmenn hafa verið hvattir til þess að senda sýni frá sjúklingum með inflúensulík einkenni til greiningar og leiðbeiningum um notkun veirulyfja hefur verið dreift . Búið er að koma á sambandi við þá flugrekstaraðila sem koma að því að flytja fólk til landsins . Ætlunin er að afhenda þeim upplýsingablöð um inflúensuna sem dreift verður til flugfarþega . Staðfest tilfelli að morgni dags 30. april 2009